الصفحه دى يتيمه, حاول تضيفلها لينك فى صفحات تانيه متعلقه بيها. مرض التكفير ، مصطلح استخدمه المفكر و الكاتب التونسى عبدالوهاب المؤدب فى كتابه " مواعظ مضادة " عن ظاهرة الفتاوى التكفيريه الاسلاميه اللى انتشرت فى المناطق العربيه و الاسلاميه من فترة تمانينات القرن العشرين و وصلت لحد اتهام الناس و ابتزازهم و التهجم عليهم و شتيمتهم. بيقول عبدالوهاب المؤدب ان الحاجه المرعبه ان المرض ده انتشر فى اماكن متفرقه من العالم الاسلامى و حتى كمان فى الغرب بين الاوساط الاسلاميه ، و بيعتبر ان دعاة الاسلام السياسى على راس اللى روجو و نشرو " مرض التكفير " و اختلقو حاله من " الهذيان المعادى للغرب " اللى هو عباره عن افكار بدائيه ساذجه. بطبيعة الحال " هذيان العداء للغرب " مش عداء للغرب فى حد ذاته لكن عداء لفكرة التطور و التقدم و الحريه. فى كتابه " الخروج من اللعنه " بيقول المؤدب ان على المنطقه اما تختار طريق الحضاره و التمدن للخروج من المرض او اللعنه ، او تختار الانغلاق على نفسها و الغرق لغاية الموت و الاندثار فى ظلمات الجهل و التخلف. شوف كمان: عصور الظلام. أدلة التنوير للخروج من "اللعنة" Archived 2016-03-04 at the Wayback Machine. العربيه، اليوم 22 ، 13 مارس 2010